# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **S.C. ATLANTA GROUP S.R.L.**, cu sediul în Str. Petru Rareș, Nr. 52, Suceava , Judetul Suceava, , înregistrată la APM Suceava cu nr. 1820/24.02.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 17.03.2017, că proiectul *PERIMETRUL UDESTI* propus a fi amplasat în extravilanul comunei Udesti nu se supune evaluării impactului asupra mediului şi se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct.2, lit. c;

În conformitate cu criteriile din anexa nr. 3 la Hotărârea Guvernului nr. 445/2009:

**1. Caracteristicile proiectului:**

*a)mărimea proiectului* – Se propune realizarea următoarelor lucrări:

- suprafaţa perimetrului de exploatare este de S = 13.000 mp;

- volumul maxim de agregate preliminat a se exploata anual este de 11.700 mc ;

Perimetrul Udești este amplasat în extravilanul comunei Udești, judeţul Suceava, în albia râului Suceava, pe centrul albiei, la 2,2 km amonte de podul de pe DJ 208B. Perimetrul este amplasat între bornele CSA 16 şi 15.

Accesul în perimetru se realizează din stația de sortare a beneficiarului, pe un drum de exploatare, amplasat pe malul stâng al râului Suceava, în lungime de 1,01 km. Drumul de acces în perimetru este amplasat pe raza comunei Verești. Accesul în cadrul stației de sortare se realizează din DJ 290 prin intermediul unui drum local. Pentru traversarea pe insule se vor amenaja două traverse temporare de acces în cadrul cărora se vor pune 3 respectiv 5 tuburi din beton cu Ø 1000 mm şi lungimea de 4 m. La finalizarea exploatării cât și în caz de ape mari, tuburile vor fi îndepărtate din albie.

Perimetrul de exploatare are formă poligonală cu lungimea medie de 360m şi lăţimea medie de 36m. Adâncimea maxima de exploatare va fi de 1,85 m iar adancimea medie de 0,90m, fără a coborî sub cota talvegului natural al râului.

b) *cumularea cu alte proiecte* – nu este cazul.

c) *utilizarea resurselor naturale*: se vor extrage agregate minerale de râu;

Mod de asigurare a utilităţilor:

1. Nu se utilizează apă în procesul tehnologic sau pentru consum menajer.
2. Nu se execută operaţii de sortare a materialului exploatat, nu rezultă ape uzate tehnologice şi menajare.
3. Alimentarea cu energie electrică: nu este cazul.
4. Alimentarea cu energia termică: nu este cazul.

d) *producţia de deşeuri:* deşeuri menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de exploatare, zgomotul va fi generat de utilajele şi mijloacele de transport, nefiind afectate zonele locuite;

f) *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului :**

2.1 *utilizarea existentă a terenului*: conform certificatului de urbanism nr. 15/15.02.2017 eliberat de Consiliul Judetean Suceava, terenul este situat în extravilanul comunei Udesti, jud. Suceava, în albia minoră a râului Suceava. Folosinţa actuală: teren albie minoră a râului Suceava, aflat in administrarea AN Apele Romane-Administratia Bazinala de Apa Siret, inchiriat SC ATLANTA GROUP SRL conform contractului de inchiriere anexat la documentatie. Perimetrul este delimitat de următoarele coordonate STEREO 70:

|  |  |  |
| --- | --- | --- |
| **Pct.** | **X** | **Y** |
| 1 | 679402 | 605847 |
| 2 | 679407 | 605983 |
| 3 | 679392 | 606103 |
| 4 | 679291 | 606255 |
| 5 | 679284 | 606208 |
| 6 | 679356 | 606088 |
| 7 | 679371 | 606010 |
| 8 | 679371 | 605927 |

2.2 *relativa abundenţă a resurselor naturale din zonă, calitatea şi capacitatea regenerativă a acestora:* agregate minerale de râu, acumulate ca material aluvionar, cu posibilitate de reacumulare în caz de viituri.

*2.3 capacitatea de absorbţie a mediului, cu atenţie deosebită pentru:*

a) zonele umede – lucrările propuse sunt în bazinul hidrografic Suceava, în albia minoră a râului Suceava,pe central acestueia;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – Proiectul propus nu este amplasat în **sit Natura 2000 ROSCI 0380, Raul Suceava-Liteni..**

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în extravilanul com. Udesti.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările de exploatare agregate minerale de râu nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

**Conditii de realizare a proiectului:**

a**)** investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 15/15.02.2017 emis de Consiliul Judetean Suceava şi avizului de gospodărire a apelor nr. 44/06.03.2017 emis de AN “ APELE ROMÂNE” –Administraţia Bazinală de Apă SIRET.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

c) se vor respecta cu stricteţe limitele şi suprafeţelor de lucru şi a rutelor alese pentru transport;

d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile legale privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

g) nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

h) la finalizarea lucrărilor se vor îndepărta resturile de materiale de orice fel şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

i) titularul are obligatia de a constitui garantia financiara pentru lucrarile de refacere a mediului, in conformitate cu prevederile legale.

j) **La finalizarea investiţiei titularul are obligaţia de a solicita emiterea autorizaţiei de mediu.**

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a)Proiectul face obiectul prevederilor OM nr.19/2010 privind evaluarea adecvata a efectelor potentiale asupra ale planurilor sau proiectelor asupra ariilor naturale protejate de interes comunitar, intrucat intra sub incidenta art.28 din Ordonanta nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şicompletările ulterioare amplasamentul acestuia fiind situat in situl Natura 2000 ROSCI 0380 Raul Suceava-Liteni.

b) Obiectivul investitiei este propus a fi implementat in zona geografica sensibila, amplasamentul fiind in in situl Natura 2000 ROSCI 0380 Raul Suceava-Liteni.

c) Necesitatea stabilirii daca proiectul propus afecteaza aria protejata situl Natura 2000 ROSCI 0380 Raul Suceava-Liteni.

*Studiul de evaluare adecvata va fi intocmit in conformitate cu prevederile Ord. MMP nr.19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar*

Studiul de evaluare adecvatătrebuie insoţit de Certificat de evaluator atestat în domeniu conform Ord. nr. 1026/2009 şi cu avizul custodelui sitului Natura 2000 ROSCI 0380 Raul Suceava-Liteni, respectiv Societatea Ecologica AQUATERRA Bucureşti (persoana de contact dl. Nicolae Craciun, tel. 0742357717)

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Osean**

Şef serviciu Avize, Acorduri, Autorizatii

Ing. Constantin Burciu

Întocmit,

Ing. Angela Ignatescu